La Llei 10/2007, de 30 de juliol, va crear l'Institut de Seguretat Pública de Catalunya, com a entitat autònoma de caràcter administratiu adscrita al departament competent en matèria de seguretat pública, per donar resposta a tres finalitats essencials: la formació dels diferents col·lectius de seguretat; la creació, gestió, difusió i aplicació dels coneixements tècnics per seleccionar, promoure i desenvolupar els col·lectius de seguretat, i la promoció de l'estudi i la recerca en l'àmbit de la seguretat.
La Llei 10/2007 va crear un únic centre de formació i recerca i va unificar les anteriors Escola de Policia de Catalunya i Escola de Bombers i Protecció Civil de Catalunya.
El Decret 59/2010, d'11 de maig, d'estructuració de l'Institut, el va organitzar en una Subdirecció General de Formació, Selecció i Avaluació i en una Subdirecció General d'Administració i Serveis, més una Àrea de Recerca, Coneixement i Relacions Exteriors.
Ateses les necessitats de formació especialitzada i diferenciada dels col·lectius de policies i bombers es planteja ara la necessitat d'adaptar l'estructura de l'Institut per donar una millor resposta a aquesta realitat.
Igualment, l'experiència d'aquests quatre anys de funcionament de l'Institut ha reforçat aquesta tesi i ha posat de manifest la necessitat de disposar d'una identitat singular diferenciada per les escoles dels dos col·lectius majoritaris: policies i bombers.
En aquest sentit, la Llei 10/2007, de 30 de juliol, de l'Institut de Seguretat Pública de Catalunya, en les seves disposicions addicionals cinquena i sisena, permet que l'Institut utilitzi les anteriors denominacions en les activitats formatives que organitza i que tinguin com a destinataris el personal d'aquests àmbits.
A més, aquest plantejament es troba alineat amb l'estratègia que el Departament d'Interior planteja en el Pla de Govern 2011-2014, en el qual figura, com una de les seves actuacions, la singularització de la personalitat de l'Escola de Policia i de l'Escola de Bombers en l'estructura organitzativa i de funcionament de l'Institut (Eix 5 Seguretat, Objectiu Polític 5.5.2, Actuació 5.2.001).
Per aquests motius s'estima convenient organitzar l'Institut en dos òrgans de formació diferenciats, que si bé són òrgans actius de l'Administració de la Generalitat mantenen la denominació distintiva d'"Escola".
D'una banda, l'Escola de Policia de Catalunya, que s'estructura mitjançant una Àrea d'Instructors de Policia, una Àrea de Continguts de Formació Policial i un Servei de Formació Policial.
I de l'altra, l'Escola de Bombers i Protecció Civil de Catalunya, que s'estructura en una Àrea d'Instructors i de Continguts en Riscos, Emergències i Protecció Civil, un Servei de Formació en Riscos i Emergències i una Secció de Formació en Protecció Civil.
Una altra novetat és que dins la nova organització de l'Escola de Bombers i Protecció Civil de Catalunya es dóna per primer cop un tractament específic i diferenciat a la formació que ha de rebre el personal dels col·lectius professionals de l'àmbit de protecció civil.
Per últim, els serveis comuns de suport a les dues escoles s'unifiquen en la Subdirecció General d'Administració i Suport Acadèmic i en el Servei de Selecció, Avaluació i Seguiment.
Per tot això, de conformitat amb l'article 23 de la Llei 13/2008, de 5 de novembre, de la presidència de la Generalitat i del Govern; la Llei 26/2010, del 3 d'agost, de règim jurídic i de procediment de les administracions públiques de Catalunya, i la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
A proposta de la persona titular del Departament d'Interior i d'acord amb el Govern,
Corresponen a l'Institut de Seguretat Pública de Catalunya les funcions descrites a l'article 4 de la Llei 10/2007, de 30 de juliol.
De la Direcció de l'Institut en depenen els òrgans següents:
a) L'Escola de Policia de Catalunya.
b) L'Escola de Bombers i Protecció Civil de Catalunya.
c) La Subdirecció General d'Administració i Suport Acadèmic.
d) El Servei de Selecció, Avaluació i Seguiment.
L'Escola de Policia de Catalunya
2.1 L'Escola de Policia de Catalunya es defineix com un òrgan assimilat a subdirecció general.
La persona titular d'aquest òrgan rep la denominació de cap de l'Escola de Policia de Catalunya.
2.2 A l'Escola de Policia de Catalunya, en relació amb els cossos de policia de Catalunya i la resta de personal inclòs a l'article 3 de la Llei 10/2007, de 30 de juliol, i en col·laboració amb els centres directius competents en aquestes matèries, li corresponen les funcions següents:
b) Elaborar el Pla anual de formació policial i dirigir i supervisar-ne la implantació, així com dirigir i supervisar la resta de les activitats de formació.
c) Dirigir la definició i la implantació de la detecció de necessitats formatives.
d) Proposar, dissenyar, desenvolupar i supervisar el contingut docent concret de les activitats de formació en matèria de seguretat.
f) Dirigir i supervisar l'avaluació de les activitats de formació, proposar la millora contínua i les modificacions i ampliacions que corresponguin en les activitats de formació en aquest àmbit, i promoure i dirigir les actuacions necessàries per implementar i fomentar la qualitat pedagògica.
g) Elaborar els plans de carrera dels cossos de policia, d'acord amb el que estableix l'article 4.1.k) de la Llei 10/2007, de 30 de juliol, de l'Institut de Seguretat Pública de Catalunya.
h) Dirigir i supervisar els processos d'avaluació o examen que s'estableixin per acreditar o no la superació de les activitats de formació en matèria de seguretat.
k) Supervisar el seguiment dels programes de les institucions dedicades a la formació en matèria policial tant en l'àmbit estatal com en l'internacional, amb especial referència als països del nostre entorn geopolític, per tal d'afavorir l'actualització i la innovació dels programes de formació de l'Institut.
l) Col·laborar amb les autoritats del departament competent en matèria de seguretat pública en l'àmbit de les relacions internacionals, i assessorar les autoritats del Departament i, si escau i així ho demanen, assessorar altres autoritats o òrgans administratius de Catalunya, en matèries de l'àmbit competencial de l'Escola de Policia de Catalunya.
m) Promoure la creació d'una xarxa de coneixement en matèria de seguretat en la qual puguin compartir experiències i coneixements totes aquelles persones que directament o indirectament treballen en l'àmbit de la seguretat.
2.3 De l'Escola de Policia de Catalunya en depenen les unitats següents:
a) L'Àrea d'Instructors de Policia.
b) L'Àrea de Continguts de Formació Policial.
c) El Servei de Formació Policial.
L'Àrea d'Instructors de Policia
Corresponen a l'Àrea d'Instructors de Policia les funcions següents:
e) Gestionar, controlar i supervisar les galeries de tir, l'armament i la munició del Institut de Seguretat Pública de Catalunya.
f) Garantir la seguretat de les persones i de les instal·lacions de l'Institut de Seguretat Pública de Catalunya.
g) Realitzar la tutorització i el seguiment de l'alumnat durant les pràctiques que formin part de determinats cursos de formació.
L'Àrea de Continguts de Formació Policial
Corresponen a l'Àrea de Continguts de Formació Policial les funcions següents:
a) Participar en l'elaboració del Pla anual de formació policial.
b) Definir els plans d'estudis i els continguts de la formació policial.
c) Seleccionar i coordinar el professorat corresponent al col·lectiu professional de l'àmbit policial, en col·laboració amb el Servei de Formació Policial.
d) Elaborar el contingut concret de les activitats de formació bàsica, formació per a la promoció i el comandament, formació contínua i formació d'especialització, proposar les modificacions adients d'aquestes activitats i supervisar-ne l'aplicació.
e) Exercir qualsevol altra funció de naturalesa anàloga que li encomanin.
5.1 Al Servei de Formació Policial, en relació amb el personal inclòs en el seu àmbit d'aplicació, li corresponen les funcions següents:
a) Definir, dissenyar i implantar els mètodes pedagògics de tota la formació policial.
b) Determinar els criteris de selecció del professorat i participar en la seva selecció en col·laboració amb l'Àrea de Continguts de Formació Policial.
c) Realitzar la gestió i la coordinació acadèmica necessària per al bon desenvolupament de la formació policial, en col·laboració amb la Secció de Secretaria Acadèmica.
5.2 Del Servei de Formació Policial en depèn la Secció de Suport de Formació Policial.
Secció de Suport de Formació Policial
A la Secció de Suport de Formació Policial li corresponen les funcions següents:
a) Col·laborar en el disseny de la proposta del pla anual de formació policial.
b) Col·laborar en el disseny i la implantació dels mètodes pedagògics de la formació policial.
h) Exercir qualsevol altre funció de naturalesa anàloga que li encomanin.
Escola de Bombers i Protecció Civil de Catalunya
7.1 L'Escola de Bombers i Protecció Civil de Catalunya es defineix com un òrgan assimilat a subdirecció general.
La persona titular d'aquest òrgan rep la denominació de cap de l'Escola de Bombers i Protecció Civil de Catalunya.
7.2 A l'Escola de Bombers i Protecció Civil de Catalunya, en relació amb el personal que integra els serveis de prevenció i extinció d'incendis i de salvaments i la resta de personal inclòs a l'article 3 de la Llei de l'Institut, i en col·laboració amb els centres directius competents en aquestes matèries, li corresponen les funcions següents:
b) Elaborar el Pla anual de formació en riscos, emergències i protecció civil i dirigir i supervisar la seva implantació, així com dirigir i supervisar la resta de les activitats de formació.
c) Dirigir la definició i implantació de la detecció de necessitats formatives.
d) Proposar, dissenyar, desenvolupar i supervisar el contingut docent concret de les activitats de formació en matèria d'emergències i seguretat civil.
f) Dirigir i supervisar l'avaluació de les activitats de formació, proposar la millora contínua i les modificacions i ampliacions que corresponguin en les activitats de formació en aquest àmbit i promoure i dirigir les actuacions necessàries per implementar i fomentar la qualitat pedagògica.
g) Elaborar els plans de carrera del personal de protecció civil i de prevenció i extinció d'incendis i de salvaments, d'acord amb el que estableix l'article 4.1.k) de la Llei 10/2007, de 30 de juliol, de l'Institut de Seguretat Pública de Catalunya.
h) Dirigir i supervisar els processos d'avaluació o examen que s'estableixin per acreditar o no la superació de les activitats de formació en matèria d'emergències i seguretat civil.
k) Supervisar el seguiment dels programes de les institucions dedicades a la formació en matèria de riscos, emergències i protecció civil, tant en l'àmbit estatal com en l'internacional, amb especial referència als països del nostre entorn geopolític, per tal d'afavorir l'actualització i la innovació dels programes de formació de l'Institut.
l) Col·laborar amb les autoritats del departament competent en matèria de seguretat pública en l'àmbit de les relacions internacionals, i assessorar les autoritats del departament i, si escau i així ho demanen, assessorar altres autoritats o òrgans administratius de Catalunya en matèries de l'àmbit competencial de l'Escola de Bombers i Protecció Civil de Catalunya.
m) Promoure la creació d'una xarxa de coneixement en matèria d'emergències, en la qual puguin compartir experiències i coneixements totes aquelles persones que directament o indirectament treballen en l'àmbit de les emergències i la protecció civil.
7.3 De l'Escola de Bombers i Protecció Civil de Catalunya en depenen les unitats següents:
a) L'Àrea d'Instructors i de Continguts en Riscos, Emergències i Protecció Civil.
b) El Servei de Formació en Riscos i Emergències.
c) La Secció de Formació en Protecció Civil.
Àrea d'Instructors i de Continguts en Riscos, Emergències i Protecció Civil
Corresponen a l'Àrea d'Instructors i de Continguts en Riscos, Emergències i Protecció Civil les funcions següents:
e) Participar en l'elaboració del Pla anual de formació en riscos, emergències i protecció civil.
f) Definir els plans d'estudi i els continguts de la formació en riscos, emergències i protecció civil, en col·laboració amb les altres unitats de formació.
g) Seleccionar i coordinar el professorat corresponent al col·lectiu professional de l'àmbit de les emergències, en col·laboració amb les altres unitats de formació.
h) Elaborar el contingut concret de les activitats de formació bàsica, formació per a la promoció i el comandament, formació contínua i formació d'especialització, proposar les modificacions adients d'aquestes activitats i supervisar-ne l'aplicació.
i) Exercir qualsevol altra funció de naturalesa anàloga que li encomanin.
Servei de Formació en Riscos i Emergències
9.1 Corresponen al Servei de Formació en Riscos i Emergències, en relació amb el personal inclòs en el seu àmbit d'aplicació, les funcions següents:
a) Definir els mètodes pedagògics de tota la formació en riscos i emergències.
b) Determinar els criteris de selecció del professorat i participar en la seva selecció en col·laboració amb l'Àrea d'Instructors i de Continguts en Riscos, Emergències i Protecció Civil.
c) Realitzar la gestió i la coordinació acadèmica necessària per al bon desenvolupament de la formació en riscos i emergències, en col·laboració amb la Secció de Secretaria Acadèmica.
9.2 Del Servei de Formació en Riscos i Emergències en depèn la Secció de Suport de Formació de Bombers.
Secció de Suport de Formació de Bombers
A la Secció de Suport de Formació de Bombers li corresponen les funcions següents:
a) Col·laborar en el disseny de la proposta del pla anual de formació dels col·lectius professionals de prevenció i extinció d'incendis i salvaments.
b) Col·laborar en la planificació i el disseny de les activitats formatives del seu àmbit d'actuació.
Secció de Formació en Protecció Civil
A la Secció de Formació en Protecció Civil li corresponen les funcions següents:
a) Elaborar la proposta del pla anual de formació dels col·lectius professionals de l'àmbit de protecció civil, en col·laboració amb la unitat directiva competent en la matèria.
b) Planificar i dissenyar les activitats formatives del seu àmbit d'actuació.
f) Avaluar les activitats de formació i la qualitat de la docència d'acord amb els sistemes establerts.
Subdirecció General d'Administració i Suport Acadèmic
12.1 La Subdirecció General d'Administració i Suport Acadèmic exerceix les funcions següents:
a) Dirigir i supervisar les funcions d'administració i gestió dels serveis generals i règim interior, i dels recursos humans i materials de l'Institut.
b) Dirigir i coordinar l'elaboració de l'avantprojecte de pressupost, la contractació, la gestió patrimonial, els convenis amb altres administracions o entitats, i els expedients de despesa de l'Institut.
c) Dirigir i supervisar la tresoreria, planificar els pagaments i les previsions d'ingressos.
d) Dirigir i prestar l'assistència jurídica als òrgans de l'Institut, en coordinació amb l'Assessoria Jurídica del Departament d'Interior.
Elaborar i preparar per a la seva tramitació les disposicions reglamentàries de l'entitat i coordinar les propostes de resolució sobre els recursos i reclamacions administratives.
e) Dirigir, coordinar i impulsar, en coordinació amb la Secretaria General del Departament, les actuacions i els programes adreçats a la millora i modernització de l'Administració que afectin l'Institut.
f) Dirigir, coordinar i supervisar la implementació i el manteniment de les tecnologies de la informació i la comunicació (TIC).
g) Dirigir les actuacions en matèria de riscos laborals i medicina preventiva de l'Institut.
h) Dirigir la gestió econòmica i administrativa de les activitats de formació de l'Institut.
i) Coordinar l'activitat estadística i les publicacions de l'Institut.
j) Supervisar i organitzar el fons de documentació necessari per tal de facilitar les tasques de l'Institut, de les diverses autoritats i operadors de la seguretat i d'aquells centres i professionals que duen a terme recerca en aquest àmbit.
k) Dirigir la coordinació tècnica en les actuacions necessàries per establir els processos de reconeixement acadèmic de la formació impartida als cossos de policia i bombers de les institucions públiques de Catalunya amb les autoritats educatives i universitàries.
l) Dirigir els processos de convalidació, homologació o reconeixement de programes formatius realitzats per altres entitats al pla d'estudis de l'Institut.
m) Exercir qualsevol altra funció de naturalesa anàloga que li encomanin.
12.2 De la Subdirecció General d'Administració i Suport Acadèmic en depenen les unitats següents:
a) El Servei de Gestió Econòmica i Administrativa.
b) La Secció de Secretaria Acadèmica.
Servei de Gestió Econòmica i Administrativa
13.1 Al Servei de Gestió Econòmica i Administrativa li corresponen les funcions següents:
a) Coordinar i supervisar la gestió i administració del personal de l'entitat.
b) Elaborar i tramitar la proposta d'avantprojecte de pressupost de l'Institut, i gestionar i supervisar l'administració i l'execució d'aquest pressupost.
c) Dissenyar i coordinar els processos relacionats amb la gestió administrativa, els serveis generals i el règim interior.
d) Coordinar l'elaboració i la tramitació dels expedients de contractació que siguin competència de l'Institut.
e) Supervisar, tramitar i controlar els expedients amb contingut econòmic, els expedients de despesa plurianual, controlar i efectuar la comptabilitat pressupostària, extra pressupostària i analítica, confeccionar les liquidacions del pressupost i la presentació dels comptes anuals corresponents.
f) Supervisar i controlar els ingressos propis de l'Institut, administrar l'habilitació, justificar els fons rebuts a aquest efecte i les seves reposicions periòdiques i esporàdiques, i supervisar i executar la recaptació per la via de constrenyiment.
g) Gestionar la tresoreria, planificant els pagaments i les previsions d'ingressos, controlant els saldos de les entitats financeres i efectuant l'arqueig periòdic.
h) Coordinar la gestió del patrimoni i el manteniment de les infraestructures, les instal·lacions i els equipaments.
i) Supervisar la implantació de les aplicacions informàtiques corporatives, dels projectes informàtics propis i la promoció de l'ús de les noves tecnologies, així com coordinar el funcionament i el manteniment de l'equipament informàtic i de comunicacions i planificar-ne el desenvolupament d'acord amb les necessitats dels serveis.
j) Dissenyar la implantació de propostes organitzatives, racionalització i simplificació de procediments administratius i programes interdepartamentals.
k) Coordinar i avaluar la implantació de mesures preventives en matèria de riscos laborals i col·laborar en la definició i implantació de les polítiques departamentals en matèria de seguretat i salut laborals.
l) Supervisar i coordinar el funcionament del servei d'allotjament de la residència d'alumnes i administrar-ne els recursos.
m) Coordinar i supervisar l'arxiu documental de l'Institut.
13.2 Del Servei de Gestió Econòmica i Administrativa en depenen les unitats següents:
a) La Secció de Personal i Règim Interior.
b) La Secció de Manteniment i Subministraments.
Secció de Personal i Règim Interior
A la Secció de Personal i Règim Interior li corresponen les funcions següents:
a) Elaborar la nòmina de l'Institut i confeccionar les liquidacions de la Seguretat Social del personal de l'Institut.
b) Tramitar els expedients referents a les situacions administratives, permisos, llicències, vacances, reconeixement de serveis previs, venciment de triennis, reconeixement de grau personal, provisió de llocs de treball, certificacions i altres incidències del personal de l'Institut.
c) Gestionar les modificacions i les actualitzacions de la relació de llocs de treball i gestionar els expedients de contractació de personal laboral i de nomenament de personal interí de l'Institut.
d) Gestionar els expedients de formació i gestionar les convocatòries de provisió i selecció de personal de l'Institut.
e) Gestionar els assumptes corresponents al règim interior, informació i registre i atenció al públic.
f) Elaborar informes i propostes de resolució relatives a reclamacions i recursos administratius en matèria de personal propi de l'Institut.
g) Gestionar el servei d'allotjament de la residència d'alumnes.
h) Col·laborar amb els tècnics de prevenció departamentals en la identificació dels riscos laborals i la proposta de mesures pal·liatives en l'àmbit de l'Institut.
i) Gestionar la implantació del pla d'emergència de l'Institut i totes aquelles accions relacionades amb les condicions de treball del personal.
j) Gestionar l'arxiu documental de l'Institut d'acord amb les directrius establertes pel Departament.
k) Exercir qualsevol altra funció de naturalesa anàloga que li encomanin.
Secció de Manteniment i Subministraments
A la Secció de Manteniment i Subministraments li corresponen les funcions següents:
a) Planificar i controlar les tasques de conservació regular i manteniment preventiu de les instal·lacions, els equipaments i els utillatges.
b) Confeccionar anualment un pla director de manteniment de l'immobilitzat, amb propostes de desenvolupament de millores preventives.
c) Elaborar l'inventari de béns mobles i immobles, com també la seva actualització periòdica.
d) Elaborar periòdicament informes de control sobre l'estat actualitzat de les instal·lacions.
e) Planificar i gestionar, d'acord amb les necessitats dels serveis, l'adquisició de béns i serveis per al normal funcionament de les activitats de l'Institut.
f) Elaborar els plecs tècnics per a la contractació administrativa de les obres, els subministraments i els serveis generals de l'Institut.
g) Gestionar l'execució de la contractació de béns corrents i de serveis, obres i inversions.
h) Proposar actuacions de millora, racionalització i optimització de les instal·lacions i els equipaments de l'Institut.
i) Executar les actuacions necessàries per a la implantació dels plans d'emergència i les millores corresponents a mesures de seguretat i salut laboral.
A la Secció de Contractació li corresponen les funcions següents:
a) Gestionar i tramitar els expedients de contractació administrativa en totes les seves modalitats, incloent-hi les designacions per a la contractació del professorat.
b) Elaborar els plecs de clàusules administratives, participar en les meses de contractació, i elaborar els informes en matèria de contractació administrativa.
c) Assessorar i donar suport en matèria de contractació administrativa a les diferents unitats.
d) Instruir i coordinar els expedients de responsabilitat patrimonial de l'entitat.
e) Tramitar els expedients relatius a l'adquisició, la cessió o l'arrendament de béns immobles de l'entitat.
f) Gestionar i mantenir les pòlisses d'assegurances de l'entitat.
g) Tramitar les convocatòries de subvencions promogudes per l'entitat.
A la Secció de Secretaria Acadèmica li corresponen les funcions següents:
a) Donar suport a l'Escola de Policia de Catalunya i a l'Escola de Bombers i Protecció Civil de Catalunya en la gestió administrativa de les activitats de formació.
b) Mantenir i actualitzar els expedients acadèmics de l'Institut.
c) Gestionar la normalització i l'edició de la documentació d'ús docent, d'acord amb les instruccions del cap de l'Escola de Policia de Catalunya i del cap de l'Escola de Bombers i Protecció Civil de Catalunya.
d) Elaborar informes estadístics relacionats amb l'activitat formativa, incorporant la perspectiva de gènere quan les variables ho admetin.
e) Elaborar i lliurar els certificats acreditatius de les activitats de formació i registrar els diplomes.
f) Gestionar els expedients de convalidació, homologació o reconeixement de programes de formació al pla d'estudis de l'Institut.
g) Gestionar l'ús dels mitjans materials necessaris per dur a terme les activitats de formació.
Servei de Selecció, Avaluació i Seguiment
18.1 Al Servei de Selecció, Avaluació i Seguiment li corresponen les funcions següents:
a) Promoure els estudis i projectes per definir els programes, els continguts i l'estructura dels processos selectius dels cossos i el personal afectat per l'àmbit d'actuació definit a l'article 3 de la Llei 10/2007, de 30 de juliol, que incorporin la perspectiva de gènere en la seva elaboració.
b) Promoure els estudis i projectes per definir les competències, els perfils professionals i els mètodes de selecció i avaluació per a l'accés als cossos i als col·lectius específics del personal afectat per l'àmbit d'actuació definit a l'article 3 de la Llei 10/2007, de 30 de juliol, que incorporin la perspectiva de gènere en la seva elaboració.
c) Impulsar i desenvolupar els estudis destinats a definir els protocols d'avaluació per dur una arma de foc, i participar en l'elaboració dels projectes destinats a elaborar normatives específiques per a l'aplicació d'aquests protocols d'avaluació.
d) Impulsar i articular xarxes organitzatives amb les administracions o centres directius competents per coordinar l'aplicació dels protocols d'avaluació per dur una arma de foc i donar-los el suport tècnic corresponent.
e) Planificar i supervisar el suport tècnic que es presta als cossos de policia i al personal de protecció civil i de prevenció i extinció d'incendis i de salvaments en la realització dels processos de selecció.
f) Coordinar i garantir la participació de l'Institut en els òrgans de selecció dels cossos de policia de Catalunya i de les estructures professionals del personal de protecció civil i de prevenció i extinció d'incendis i de salvaments.
g) Dissenyar i coordinar les activitats de formació dels/de les representants de l'Institut als tribunals d'oposició convocats per dur a terme els processos selectius dels cossos de policia de Catalunya i de les estructures professionals del personal de protecció civil i de prevenció i extinció d'incendis i de salvaments, en l'àmbit de les seves funcions específiques.
h) Establir i aplicar els criteris de selecció i de designació dels/de les representants de l'Institut en els òrgans de selecció, i procurar que aquests tendeixin a assolir la representació equilibrada de dones i homes.
i) Impulsar i organitzar les activitats de difusió entre les parts interlocutores en matèria d'instruments i de mètodes de selecció adients per als col·lectius professionals específics.
j) Proposar i coordinar l'aplicació dels procediments d'avaluació i desenvolupament de competències professionals per al comandament i/o les pròpies de cada especialitat, en el marc dels cursos selectius corresponents per als col·lectius professionals específics.
k) Coordinar i gestionar, mitjançant acords o convenis de col·laboració, els encàrrecs de consultoria o assessorament als centres o unitats que els sol·licitin sobre les metodologies i els instruments de selecció.
l) Exercir qualsevol altra funció de naturalesa anàloga que li encomanin.
18.2 Les funcions descrites a les lletres a), b), c) i d) anteriors s'exerciran en coordinació i col·laboració amb els òrgans dels departaments competents en aquestes matèries.
18.3 Del Servei de Selecció, Avaluació i Seguiment en depenen les unitats següents:
A la Secció d'Avaluació li corresponen les funcions següents:
a) Participar i gestionar els estudis destinats a definir el perfil de competències professionals exigibles i identificar i definir els programes, els continguts i l'estructura dels processos per a l'accés i la promoció dels cossos de policia, de protecció civil, de prevenció i extinció d'incendis i de salvaments i dels altres col·lectius específics que descriu la Llei de l'Institut.
b) Prestar la col·laboració, l'assistència tècnica i el suport material i tècnic a les administracions i als òrgans de selecció en l'organització i la gestió de les proves i dels processos de selecció.
c) Gestionar i executar les activitats de difusió entre les parts interlocutores en matèria d'instruments i de mètodes de selecció adients per als col·lectius professionals específics.
d) Planificar i gestionar el suport tècnic per a l'avaluació de les condicions psicològiques per a l'ús de les armes de foc dels cossos de policia de Catalunya.
e) Supervisar i gestionar l'aplicació dels protocols d'avaluació per dur una arma de foc dels diferents cossos de policia de Catalunya.
f) Planificar i gestionar l'avaluació de la idoneïtat per a l'accés a determinats cursos d'especialització per als cossos de policia i del personal de protecció civil i de prevenció i extinció d'incendis i de salvaments.
g) Gestionar les activitats d'assessorament i consultoria als centres i a les unitats que els sol·licitin sobre l'aplicació dels protocols d'avaluació psicològica per a l'ús d'armes de foc.
A la Secció de Seguiment li corresponen les funcions següents:
a) Realitzar i executar l'avaluació del perfil psicològic i competencial dels/de les alumnes del curs de formació bàsica per a l'accés als cossos de policia de Catalunya.
b) Dissenyar i coordinar les activitats d'avaluació i de seguiment de la conducta amb els/les tutors/es dels/de les alumnes i amb la resta de formadors/es que participen en l'avaluació conductual.
c) Elaborar i validar els instruments d'observació i registre del seguiment i l'avaluació del perfil competencial per als diversos col·lectius professionals d'aplicació.
d) Participar en el disseny i coordinar l'aplicació dels programes informàtics de registre, arxiu i avaluació conductual dels/de les alumnes dels cursos de formació.
e) Supervisar l'activitat d'avaluació del perfil de competències de servei realitzada pels/per les tutors/es i establir-ne el pla de formació en aquest àmbit.
f) Definir, conjuntament amb l'Àrea d'Instructors de Policia i l'Àrea d'Instructors i de Continguts en Riscos, Emergències i Protecció Civil, el perfil de competències del/de la tutor/a i dissenyar i coordinar les proves específiques de selecció.
g) Prestar suport i assessorament tècnic als altres col·lectius professionals inclosos en la Llei 10/2007, de 30 de juliol, per a la realització dels programes d'avaluació psicològica i competencial en el marc dels cursos selectius d'accés.
D'acord amb l'estructura que regula aquest Decret, se suprimeixen els òrgans i l'àrea funcional següents de l'estructura anterior prevista al Decret 59/2010, d'11 de maig:
Subdirecció General de Formació, Selecció i Avaluació.
Servei de Gestió Administrativa.
Secció de Formació Continuada en Seguretat.
Àrea de Recerca, Coneixement i Relacions Exteriors.
Es modifica la denominació dels òrgans fins ara existents, amb les funcions establertes en aquest Decret, en el sentit següent:
La Subdirecció General d'Administració i Serveis passa a denominar-se Subdirecció General d'Administració i Suport Acadèmic.
El Servei de Gestió Econòmica passa a denominar-se Servei de Gestió Econòmica i Administrativa.
La Secció de Formació Bàsica en Seguretat passa a denominar-se Secció de Suport de Formació Policial.
La Secció de Formació Bàsica en Riscos i Emergències passa a denominar-se Secció de Suport de Formació de Bombers.
La Secció de Formació Continuada en Riscos i Emergències passa a denominar-se Secció de Formació en Protecció Civil.
Les persones que ocupen els llocs de treball o els llocs de comandament de les unitats afectades per aquest Decret seguiran exercint les seves funcions respectives mentre no es proveeixin o s'adaptin els llocs de treball corresponents d'acord amb l'estructura prevista.
Les persones funcionàries i la resta del personal adscrit a l'Institut de Seguretat Pública de Catalunya que resultin afectats per les modificacions orgàniques d'aquest Decret continuaran percebent la totalitat de les seves retribucions amb càrrec als crèdits als quals s'imputaven, fins que s'adoptin les disposicions de desplegament i pressupostàries corresponents.
Queda derogat el Decret 59/2010, d'11 de maig, d'estructuració de l'Institut de Seguretat Pública de Catalunya.